CELEX: 32013R0775
Language: ro
Date: 2013-08-12 00:00:00
Title: Regulamentul de punere în aplicare (UE) nr. 775/2013 al Comisiei din 12 august 2013 privind autorizarea unui preparat de Enterococcus faecium DSM 7134 ca aditiv furajer pentru puicuțe pentru ouat și alte specii de păsări de curte minore, altele decât cele utilizate pentru ouat (titularul autorizației Lactosan GmbH & Co KG)  Text cu relevanță pentru SEE

13.8.2013   
            
            
               RO
            
            
               Jurnalul Oficial al Uniunii Europene
            
            
               L 217/32
            
         REGULAMENTUL DE PUNERE ÎN APLICARE (UE) NR. 775/2013 AL COMISIEI
   din 12 august 2013
   privind autorizarea unui preparat de Enterococcus faecium DSM 7134 ca aditiv furajer pentru puicuțe pentru ouat și alte specii de păsări de curte minore, altele decât cele utilizate pentru ouat (titularul autorizației Lactosan GmbH & Co KG)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru o nouă utilizare a unui preparat de Enterococcus faecium DSM 7134, în conformitate cu articolul 7 din Regulamentul (CE) nr. 1831/2003. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la o nouă utilizare a unui preparat de Enterococcus faecium DSM 7134 ca aditiv furajer pentru puicuțe pentru ouat și alte specii de păsări de curte minore, altele decât cele utilizate pentru ouat, urmând a fi clasificat în categoria „aditivi zootehnici”.
            
         
               (4)
            
            
               Utilizarea preparatului menționat de Enterococcus faecium DSM 7134 a fost autorizată pentru zece ani pentru purcei înțărcați și porci pentru îngrășare prin Regulamentul (CE) nr. 538/2007 al Comisiei (2), pentru scroafe prin Regulamentul (CE) nr. 1521/2007 al Comisiei (3) și pentru puii pentru îngrășare prin Regulamentul (UE) nr. 998/2010 al Comisiei (4).
            
         
               (5)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat, în avizul său din 12 martie 2013 (5), că, în condițiile de utilizare propuse, preparatul de Enterococcus faecium DSM 7134 nu are efecte adverse asupra sănătății animalelor și a oamenilor sau asupra mediului și că, întrucât potențialul de îmbunătățire a parametrilor zootehnici a fost deja demonstrat în cazul puilor pentru îngrășare, această concluzie poate fi extinsă asupra puicuțelor pentru ouat și extrapolată asupra speciilor de păsări de curte minore, altele decât cele utilizate pentru ouat. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.
            
         
               (6)
            
            
               Evaluarea preparatului de Enterococcus faecium DSM 7134 indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, este autorizat ca aditiv în hrana animalelor, în condițiile menționate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 august 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 128, 16.5.2007, p. 16.
   
      (3)  JO L 335, 20.12.2007, p. 24.
   
      (4)  JO L 290, 6.11.2010, p. 22.
   
      (5)  EFSA Journal 2013; 11(4):3167.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specia sau categoria de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  
                     Categoria: aditivi zootehnici. Grup funcțional: stabilizatori ai florei intestinale
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Compoziția aditivului
                              
                              Preparat de Enterococcus faecium DSM 7134 care conține cel puțin:
                              
                                           
                                       
                                       
                                          Pulbere: 1 × 1010 UFC/g de aditiv
                                       
                                    
                                           
                                       
                                       
                                          Granule (microcapsule): 1 × 1010 UFC/g de aditiv
                                       
                                    
                        
                               
                           
                           
                              
                                 Caracterizarea substanței active
                              
                              Celule viabile de Enterococcus faecium DSM 7134
                           
                        
                               
                           
                           
                              
                                 Metoda de analiză
                                  (1)
                              
                              
                                           
                                       
                                       
                                          Enumerare: metoda dispersiei pe placă utilizând agar cu bilă, esculină și azidă (EN 15788)
                                       
                                    
                                           
                                       
                                       
                                          Identificare: electroforeză în gel în câmp pulsatil (PFGE).
                                       
                                    
                        
               
                  Puicuțe pentru ouat
                  Specii de păsări de curte minore (altele decât cele utilizate pentru ouat)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              A se indica condițiile de depozitare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Este permisă utilizarea în furaje care conțin coccidiostaticele autorizate: diclazuril, bromhidrat de halofuginonă, clorhidrat de robenidină, decochinat, lasalocid A sodiu, maduramicin amoniu sau monensin sodiu, cu condiția ca acest coccidiostatic să fie autorizat pentru speciile respective.
                           
                        
                              3.
                           
                           
                              Pentru siguranță: se recomandă utilizarea dispozitivelor de protecție respiratorie și a mănușilor în timpul manipulării.
                           
                        
               
                  2 septembrie 2023
               
            
         (1)  Detaliile privind metodele analitice sunt disponibile la următoarea adresă a laboratorului de referință al Uniunii Europene: http://irmm.jrc.ec.europa.eu/EURLs/EURL_feed_additives/Pages/index.aspx